VALSTYBINĖS VARTOTOJŲ TEISIŲ APSAUGOS TARNYBOS

DIREKTORIUS

ĮSAKYMAS

DĖL VALSTYBINĖS VARTOTOJŲ TEISIŲ APSAUGOS TARNYBOS DIREKTORIAUS 2019 M. GRUODŽIO 18 D. ĮSAKYMO NR. 1-128 „DĖL VALSTYBINĖS VARTOTOJŲ TEISIŲ APSAUGOS TARNYBOS DARBO REGLAMENTO PATVIRTINIMO“ PAKEITIMO

2020 m. birželio 25 d. Nr. 1-143

Vilnius

1. P a k e i č i u Valstybinės vartotojų teisių apsaugos tarnybos direktoriaus 2019 m. gruodžio 18 d. įsakymu Nr. 1-128 „Dėl Valstybinės vartotojų teisių apsaugos tarnybos darbo reglamento patvirtinimo“ patvirtintą Valstybinės vartotojų teisių apsaugos tarnybos darbo reglamentą (toliau - Reglamentas):

1.1. Pakeičiu Reglamento 51 punktą ir išdėstau jį taip:

„51. Nacionalinio bendrųjų funkcijų centro užpildytus darbo laiko apskaitos žiniaraščius pasirašo struktūrinio padalinio vedėjas ir Teisės skyriaus vedėjas. Teisės skyrius organizuoja, kad Nacionalinio bendrųjų funkcijų centro užpildytus darbo laiko apskaitos žiniaraščius pasirašytų atsakingi asmenys bei kad atsakingų asmenų pasirašyti darbo laiko apskaitos žiniaraščiai būtų pateikti Valstybinės vartotojų teisių apsaugos tarnybos direktoriui.“

1.2. Pakeičiu Reglamento 52 punktą ir išdėstau jį taip:

„52. Naujai priimami Valstybinės vartotojų teisių apsaugos tarnybos valstybės tarnautojai ir darbuotojai su skyriaus nuostatais, reglamentu, pareigybės aprašymu ir kitais dokumentais supažindinami Nacionalinio bendrųjų funkcijų centro nustatyta tvarka.“

1.3. Pakeičiu Reglamento 55 punktą ir išdėstau jį taip:

„55. Valstybinės vartotojų teisių apsaugos tarnybos kancleris pagal Valstybinės vartotojų teisių apsaugos tarnybos direktoriaus jam priskirtas administravimo sritis pasirašo Valstybinės vartotojų teisių apsaugos tarnybos rengiamus dokumentus.“

1.4. Pakeičiu Reglamento 222 punktą ir išdėstau jį taip:

„222. Siuntimas į tarnybines komandiruotes įforminamas Valstybinės vartotojų teisių apsaugos tarnybos kanclerio rezoliucija.“

1.5. Pakeičiu Reglamento 227 punktą ir išdėstau jį taip:

„Kasmetinės atostogos Valstybinės vartotojų teisių apsaugos tarnybos valstybės tarnautojams ir darbuotojams suteikiamas pagal iki kiekvienų metų kovo 1 dienos Valstybinės vartotojų teisių apsaugos tarnybos direktoriaus patvirtintą atostogų grafiką arba pagal atskirą valstybės tarnautojo ar darbuotojo prašymą. Kasmetinės, nemokamos, mokymosi atostogos, papildomos poilsio dienos, mokamos poilsio dienos ir kitos teisės aktuose garantuojamos laisvos dienos valstybės tarnautojams ir darbuotojams suteikiama jų prašymu, patvirtinus Valstybinės vartotojų teisių apsaugos tarnybos kancleriui“.

1.6. Papildau Reglamentą nauju 2271 punktu:

„2271. Valstybės tarnautojų ir darbuotojų prašymus dėl komandiruočių, kasmetinių, nemokamų, mokymosi atostogų, papildomų poilsio dienų, mokamų poilsio dienų ir kitų laisvų dienų suteikimo, patvirtinus Valstybinės vartotojų teisių apsaugos tarnybos kancleriui, Teisės skyrius dokumentų valdymo sistemos pagalba perduoda Nacionaliniam bendrųjų funkcijų centrui.“

2. N u s t a t a u, kad šis įsakymas įsigalioja 2020 m. liepos 1 dieną.

Direktorė	Neringa Ulbaitė